
Ministru kabineta rīkojums Nr. 210
Rīgā 2022. gada 23. martā (prot. Nr. 17 66. §)
Par materiāltehnisko līdzekļu nodošanu Ukrainas Ārkārtējo situāciju dienestam
· 1. Valsts ugunsdzēsības un glābšanas dienestam nodot bez atlīdzības Ukrainas Ārkārtējo situāciju dienestam informatīvajā ziņojumā "Par materiāltehnisko līdzekļu nodošanu Ukrainas Ārkārtējo situāciju dienestam" norādītos materiāltehniskos līdzekļus ar bilances vērtību 134 039,83 euro, noformējot un parakstot nodošanas un pieņemšanas aktu (neslēdzot rakstisku līgumu).
· 2. Valsts ugunsdzēsības un glābšanas dienestam organizēt materiāltehnisko līdzekļu un dokumentācijas sagatavošanu nosūtīšanai, kā arī nodrošināt materiāltehnisko līdzekļu nogādāšanu un nodošanu Ukrainas Ārkārtējo situāciju dienestam.
· 3. Nodošanas un pieņemšanas aktu parakstīt Valsts ugunsdzēsības un glābšanas dienesta atbildīgajai amatpersonai.
· 4. Ar šā rīkojuma 1. punktā minēto materiāltehnisko līdzekļu transportēšanu saistītos  izdevumus segt no Iekšlietu ministrijai valsts budžeta programmā 07.00.00 "Ugunsdrošība, glābšana un civilā aizsardzība" piešķirtajiem valsts budžeta līdzekļiem.
· 5. Izdevumus, kas saistīti ar  Valsts ugunsdzēsības un glābšanas dienesta nodoto materiāltehnisko līdzekļu atjaunošanu, ne vairāk kā 164 382 euro apmērā segt no valsts budžeta programmas 02.00.00 "Līdzekļi neparedzētiem gadījumiem".
· 6. Iekšlietu ministrijai sagatavot informāciju par nodoto  materiāltehnisko līdzekļu atjaunošanai nepieciešamo finansējumu, kā arī sagatavot un normatīvajos aktos noteiktajā kārtībā iesniegt Ministru kabinetā rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

